CELEX: C2004/228/14
Language: et
Date: 2004-09-11 00:00:00
Title: Euroopa Kohtu otsus (teine koda) 15. juuli 2004 kohtuasjas C-415/02: Euroopa Komisjon versus Belgia Kuningriik (Liikmesriigi kohustuste rikkumine — Kaudne maksustamine — Direktiiv 69/335/EMÜ — Kapitali suurendamine — Börsitehingutelt tasutav maks — Esitajaaktsiate võõrandamiselt tasutav maks)

11.9.2004   
            
            
               ET
            
            
               Euroopa Liidu Teataja
            
            
               C 228/7
            
         
      EUROOPA KOHTU OTSUS
   
   (teine koda)
   15. juuli 2004
   kohtuasjas C-415/02: Euroopa Komisjon versus Belgia Kuningriik (1)
   
   (Liikmesriigi kohustuste rikkumine - Kaudne maksustamine - Direktiiv 69/335/EMÜ - Kapitali suurendamine - Börsitehingutelt tasutav maks - Esitajaaktsiate võõrandamiselt tasutav maks)
   (2004/C 228/14)
   Kohtumenetluse keel: prantsuse
   Kohtuasjas C-415/02: Euroopa Komisjon (esindajad R. Lyal ja C. Giolito) versus Belgia Kuningriik (esindaja A. Snoecx, keda abistas B. van de Walle de Ghelcke), mille esemeks on tuvastada, et kuna Belgia Kuningriik:
   
               —
            
            
               maksustas Belgias äriühingu või investeerimisfondi loomise, kapitali suurendamise või laenuemissiooni raames toimuvad uute väärtpaberite märkimised börsitehingute maksuga ja
            
         
               —
            
            
               maksustas Belgia või välismaise riikliku kapitaliga seotud äriühingu või investeerimisfondi loomise, kapitali suurendamise või laenuemissiooni raames välja antud uute esitajaväärtpaberite materiaalse üleandmise esitajaväärtpaberite võõrandamise maksuga,
            
         siis on Belgia Kuningriik rikkunud nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (EÜT L 249, lk 25), nõukogu 10. juuni 1985. aasta direktiiviga 85/303/EMÜ (EÜT L 156, lk 23) muudetud redaktsioonis, artiklist 11 tulenevaid kohustusi, on Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann ja R. Schintgen (ettekandja), F. Macken ja N. Colneric; kohtujurist A. Tizzano, kohtusekretär vanemametnik M.-F. Contet, 15. juulil 2004 teinud otsuse, mille resolutiivosa on järgmine:
   
               1)
            
            
               kuna Belgia Kuningriik:
               maksustas Belgias äriühingu või investeerimisfondi loomise, kapitali suurendamise või laenuemissiooni raames toimuvad uute väärtpaberite märkimised börsitehingute maksuga ja
               maksustas Belgia või välismaise riikliku kapitaliga seotud äriühingu või investeerimisfondi loomise, kapitali suurendamise või laenuemissiooni raames välja antud uute esitajaväärtpaberite materiaalse üleandmise esitajaväärtpaberite võõrandamise maksuga,
               siis on Belgia Kuningriik rikkunud nõukogu 17. juuli 1969. aasta direktiivi 69/335/EMÜ kapitali suurendamise kaudse maksustamise kohta (EÜT L 249, lk 25), nõukogu 10. juuni 1985. aasta direktiiviga 85/303/EMÜ (EÜT L 156, lk 23) muudetud redaktsioonis, artiklist 11 tulenevaid kohustusi;
            
         
               2)
            
            
               jätta kohtukulud Belgia Kuningriigi kanda.
            
         
      (1)  EÜT C 19, 25.1.2003.